

**KONKURS ZA IZBOR VIDEO RADA NA TEMU**

**" MULTIKULTURALNOST I ETNIČKA RAZNOLIKOST U VOJVODINI "**

Asocijacija Kulturanova, Petrovaradin u saradnji sa Pokrajinskim sekretarijatom za obrazovanje, propise, upravu i nacionalne manjine-nacionalne zajednice raspisuje Konkurs za podnošenje autorskih video materijala na temu afirmacije multikulturalizma i tolerancije u Vojvodini, odnosno promovisanja multikulturalizma i unapređenja međunacionalne tolerancije i očuvanja kulturnog identiteta etničkih zajednica u AP Vojvodini.

Pravo učešća imaju učenici srednjih škola iz AP Vojvodine.

Na Konkurs se podnosi video materijal kratke video forme (animacija, film, klip, prezentacija i drugi oblici video forme) trajanja od 1 do 10 minuta koja se bavi nekom od navedenih tema:

* Multikulturalizam i etnička raznolikost u AP Vojvodini;
* Očuvanje i unapređenje međuetničke tolerancije;
* Očuvanje kulturnog identiteta jedne ili više etničkih zajednica iz AP Vojvodine.

U okviru navedenih tema, autorski video materijal treba da izrazi autentično lično viđenje fenomena multikulturalizma, etničke raznolikosti i međuetničke tolerancije ili kulturnih specifičnosti etničkih zajednica iz AP Vojvodine.

Radovi mogu biti izrađeni od strane jednog ("jedan autor") do tri učenika ("grupa autora") na jeziku kojim se autori služe

Uz rad je potrebno dostaviti obrazac prijave, Izjavu autora (ili roditelja/staratelja u slučaju maloletnih lica) o autorskim pravima na delo i potvrdu škole o statusu redovnog učenika (prateća dokumetacija se dostavlja skenirana i u originalu putem pošte na adresu Asocijacije Kulturanova, Preradovićeva 123/231, Petrovaradin).

Prateća dokumentacija za učešće na konkursu se može preuzeti na facebook stranici Asocijacije Kulturanova na adresi <https://www.facebook.com/kulturanova> ili na internet stranici Sekretarijata na adresi <http://www.puma.vojvodina.gov.rs>

Rok za podnošenje radova je 28.12.2020. godine.

Radovi i prateća dokumentacija se podnose u elektronskom obliku putem aplikacije na internet strani Sekretarijata na adresi <http://185.166.125.137/konkursi>

Selekcija pristiglih radova će biti postavljena na internet prezentaciji Asocijacije Kulturanova i Sekretarijata uz navođenje autora materijala.

Autorski video materijal podnosioca vrednuje i ocenjuje konkursna komisija formirana od predstavnika Asocijacije Kulturanova i Sekretarijata, a koja sačinjava rang-listu pristiglih prijava i odlučuje o dodeli nagrada.

Autori najbolje rangiranih radova nagrađuju se multimedijalnim uređajem. Nagradni fond je 9 uređaja. U slučaju grupe autora, nagrađuje se svaki autor rada.

Asocijacija Kulturanova dodeljuje nagradu autoru ili grupi autora na osnovu ugovora, koji se zaključuje sa autorima materijala ili njihovim roditeljima/starateljima (u slučaju da je autor maloletno lice) odnosno sa grupom autora ili njihovim roditeljima/starateljima (u slučaju da su autori maloletna lica).

Ugovorom o nagrađivanju pobednika preciziraju se sva prava, obaveze i odgovornosti autora materijala i Asocijacije. Ugovorom autor ili grupa autora, prenosi na Asocijaciju Kulturanova i Sekretarijat prava na dalje neograničeno korišćenje materijala. Ukoliko autor ili član grupe autora nagrađenog video materijala ne potpiše ugovor u propisanom roku, smatraće se da je odustao od nagrade i pripadajuća nagrada se dodeljuje sledećem rangiranom autoru, odnosno grupi autora.

Milan Vračar, predsednik Asocijacije Kuluranova